คลังยันถังไม่แตก มีเงินจ่ายประกันรายได้ข้าวพอแน่
รมช.คลัง สันติ ออกโรงยันประเทศไทยถังไม่แตก มีเงินจ่ายประกันรายได้ข้าวพอแน่
23 พ.ย. 2564

นายสันติ พร้อมพัฒน์ รมช.คลัง กล่าวว่า คลังมีหน้าที่จัดหาเงินงบประมาณมาจ่ายการประกันราคาข้าวตามนโยบายของรัฐบาล สามารถจ่ายให้กับชาวนาได้ทุกงวด รัฐบาลไม่มีเงิน กระทรวงการคลังและประเทศไทยไม่ได้ถังแตกไม่มีเงินมาจ่ายชาวนาตามที่มีการลือกันแต่อย่างไร"คลังจัดเงินให้จ่ายชาวนาตามคำขออยู่แล้ว ไม่ได้มีปัญหาอะไร คลังมีหน้าที่จัดเก็บภาษีหารายได้ให้มาให้ประเทศใช้จ่ายตอนนี้ประเทศมีเงินเหลืออยู่เยอะแยะ คลังไม่เคยถังแตกตามที่เป็นข่าว" นายสันติ กล่าวนายสันติ กล่าวว่า ทั้งนี้ ตอนนี้คลังติดตามการใช้เงินของสถาบันการเงินของรัฐ ที่ใช้จ่ายโครงการตามนโยบายของรัฐบาล ให้เป็นไปตามระเบียบ พ.ร.บ.วินัยการเงินการคลัง เพื่อจะได้ทราบว่ามีเพดานเงินคงเหลือเท่าไร เพื่อนำมาจัดสรรให้กับโครงการที่รอใช้เงินอยู่